Muadageddin

A Muadageddin (dt. Muttergöttin, engl. Mother Goddess), aa Eadmuada oda Muada Eadn, is a Geddin, wo de Natua, Muadaschoft, Fruchtboarkeid, Schepfung und Zastearung vakeapad. Oda wo in Reichdum, d Schätze, d Liab und d Schee vo da Eadn doastejn duad. D Muadageddina representian oft oan oanzalnan Aspekt bsundas, ohne doss d andan desweng ganz vaschwindn miassn.

Da Begrif Muadageddin umfossd an Haffa Facettn. D Siachtweisn hom si in da Entwicklungsgschicht vom Menschen bis heit imma wieda vaendad. In da Nomadnkuitua woar d Muadageddin woarscheins a Geddin vo d Wuidviechal und vo da Jogd. Mid da Entstehung vo da Pflanzna- und Bauankuitua is mehra zua Eadmuada und Fruchtboarkeidsgeddin woarn. Heint hods a feministische Komponentn.Klaus E. Müller: Die bessere und die schlechtere Hälfte. Ethnologie des Geschlechterkonflikts. Campus, Frankfurt a. M. / New York 1984, ISBN 3-593-33360-0. S. 272–277.

 Boarische Muadageddina 
Muadageddina, wo im boarischn Siedlungsgebiet vaeaht woarn san oda no vaeaht wean:
 Patrona Bavariae
 Perchta
 Frau Holle bzw. Hulda
 D Venus vo Wuindoaf

 Wejdbekannte Muadageddina 
Oanige vo d bekanndastn Muadageddina af da Wejd:
 Gaia, griachische Eadgeddin
 Sphinx, archaische Muadageddin
 Venus (remisch) und Aphrodite (griachisch)
 Kali, indische Muadageddin vo da Zastearung
 Ischtar, babylonische Fruchtboarkeidsgeddin
 Isis, oidegyptische Muadageddin

 Schau aa 
 Pele (Geddin), a hawaianische Feia- und Vuikangeddin

 Beleg 

 Im Netz 

Kategorie:Weibliche Gottheit